
35 år og stadig 
i fuld vigør 


I december måned fylder SUFOI 35 
år. Organisationen blev startet som 
“Sydjysk UFO Investigation” den 
17. december 1957. Eftersom inter¬ 
essen voksede hastigt og bredte sig 
geografisk, blev navnet dog hurtigt 
ændret til “Skandinavisk UFO In¬ 
formation”. 

Jubilæet blev fejret i september 
med en stor støttefest i medborger- 


Læsere i Norge 
og Sverige se her! 

Postvæsenet i Danmark 
ændrer igennem den kom¬ 
mende tid reglerne for for¬ 
sendelse af tidsskrifter til 
Norden (uden for Dan¬ 
mark). Det betyder, at tids¬ 
skrifter til Norden skal 
emballeres (fx i kuverter), 
og at prisen for forsendelse 
stiger væsentligt 

SUFOI har derfor valgt at 
gøre vores egen “kuvertser¬ 
vice” obligatorisk for alle 
lande uden for Danmark 
(herunder også Grønland 
og Færøerne). Dette bety¬ 
der mindst mulig admini¬ 
stration og dækker samti¬ 
dig de forøgede udgifter til 
forsendelse. 

Abonnenter i Norge og 
Sverige er derfor nødsaget 
til at bestille UFO-Nyt med 
kuvertservice for næste år. 
Kuvertservice koster kr. 50 
for hele 1993, og abonnen¬ 
ter er dermed sikret et blad 
leveret direkte fra SUFOI i 
beskyttende kuvert - og der¬ 
med et blad uden krøller, 
folder etc. 

Kuvertservice kan bestil¬ 
les af alle abonnenter. Husk 
at afkrydse den rigtige 
rubrik på bagsiden af giro¬ 
kortet. 


huset i Vanløse. Du kan se de af¬ 
slørende billeder fra festen side 23! 

Men 35 år er jo ingen alder, og vi 
er stadig i fuld vigør. Her tæt på års¬ 
skiftet er det jo nærliggende at se til¬ 
bage på 1992. Det blev et år fuld af 
aktiviteter på mange områder. Akti¬ 
viteter, der hver især er med til at 
sende SUFOI styrket ind i 1993. 

Et af S UFO Is kerneområder er 
rapportarbejdet. Nogle ufogrupper 
opfatter rapportarbejdet som lige¬ 
gyldigt, men SUFOI har altid taget 
meget seriøst på den opgave, det er 
at snakke med mennesker, der har 
set noget usædvanligt. Ikke mindst 
fordi disse mennesker har krav på en 
forklaring, hvis den findes. 

På rapportområdet er 1992 blevet 
starten på en række væsentlige akti¬ 
viteter i SUFOI. Generelt er vi gået i 
gang med en omlægning af hele 
vores rapportarbejde. Vi føler, at vi 
trænger til at blive bedre på dette 
område, og denne udfordring tager 
vi nu op. Herunder har vi taget initi¬ 
ativer til nye kurser for rapportopta¬ 
gere og helt nye metoder ved analy¬ 
serne af rapporterne (Projekt PA- 
DUR, beskrevet i UFO-Nyt 1992, 
nr.3). 

Også strukturmæssigt er der sket 
forandringer i SUFOI. 1992 er det 
første år, hvor vi ikke længere arbej¬ 
der med en ufleksibel gruppestruk¬ 
tur. Den er afløst af en ny og mere 
fleksibel struktur - en struktur, der er 
bedre egnet til at møde udfordrin¬ 
gerne her i 90erne. 

Et vigtigt område for SUFOI er 
oplysningsarbejdet. Her fik vi i 
1992 muligheden for at komme ud 
til en meget stor del af befolkningen 
via TVs Eleva2ren - en mulighed vi 
benyttede os af. I november måned 
blev SUFOIs formand, Peter Nør¬ 
gaard, interviewet i Samvirke, og 
dermed kom vi i kontakt med om¬ 
kring 1/3 af hele Danmarks befolk¬ 
ning! 

Samtidig er vi i fuld fart på vej ind 
i den elektroniske tidsalder. Vores 
nye elektroniske disketteservice er 


blevet modtaget med stor begejst¬ 
ring af vores PC-interesserede læs¬ 
erskare. Se annoncen inde i bladet. 

Det er derfor glædeligt at opleve 
en belønning for disse anstrengelser 
i form af et stigende antal medlem¬ 
mer og læsere af UFO-Nyt. I en tid, 
hvor mange ufoorganisationer må 
opleve en nedgang i antallet af med¬ 
lemmer, kan SUFOI gå imod strøm¬ 
men og øge antallet. Et bedre grund¬ 
lag for og start på 1993 kunne vi 
ikke ønske os. 

På gensyn i 1993. □ 


LÆSERKONKURRENCE 

Bedste artikel i 
UFO-Nyt 1992 

Du sidder nu og læser det 
sidste nummer af UFO-Nyt 
i 1992. Ved at sende os et 
postkort eller brev med for¬ 
slag til bedste artikel i UFO- 
Nyt i 1992 kan du vinde et 
gratis abonnement på UFO- 
Nyt i 5 år! Vi vil nemlig ger¬ 
ne vide, hvad vore læsere 
synes om UFO-Nyt Derfor 
vil vi bede dig om at kikke 
hele årets UFO-Nyt numre 
igennem og skrive til os, 
hvilken artikel du synes 
bedst om. 

Når du i bladene fra i år har 
fundet den bedste artikel, 
skriver du artiklens over¬ 
skrift på et postkort eller i et 
brev og sender det til: 

SUFOI 
Postboks 6 
2820 Gentofte 
Mærke: Bedste artikel 

Blandt alle indsendte for¬ 
slag trækker vi lod om et 
gratis abonnement på UFO- 
Nyt i 5 år. Værdien af dette 
er mindst kr. 900,00. 


AF 

PER ANDERSEN 

Mellem himmel & jord 


AF 

KIM MØLLER 
HANSEN 



TEGNINGER: 

HUNT 

EMERSON 


Her samles sære historier 
fra hele verden 



Hvad gør du, når frø og fisk falder 
fra en skyfri himmel og lander på 
græsplænen, når naboens nyfødte 
kat har to hoveder, når du modtager 
et brev fra en tante, som døde for 50 
siden, eller når en bigfoot har revet 
raftehegnet op og slugt familiens 
hund? Hvis du gerne vil indlægges 
på en lukket afdeling, ringer du bare 
til politiet. Men du kan også sende 
din beretning til Bob Rickard i Lon¬ 
don. Han vil være glad for din histo¬ 
rie og endda mene, at du er helt nor¬ 
mal. 

Bob Rickard laver sammen med 
Paul Sieveking tidsskriftet “Fortean 
Times”, der siden september 1973 
(dengang under navnet “The 
News”) har bragt notitser, artikler 
og dybdeborende analyser af alle 
mulige mystiske og usandsynlige 


hændelser fra hele verden. Det er til 
dato blevet til 65 numre, der alle er 
velskrevne og gennemillustrerede - 
bl.a. med tegninger lavet af den dyg¬ 
tige Hunt Emerson. 

“Fortean Times” har taget navn 
efter den amerikanske journalist 
Charles Fort (1874-1932), som gen¬ 


nem et helt liv gennempløjede alver¬ 
dens bøger, aviser og videnskabeli¬ 
ge tidsskrifter forat indsamle beret¬ 
ninger og facts - som videnskaben 
ikke ville beskæftige sig seriøst 
med, da de ikke passede ind i det 
gængse verdensbillede. En stor del 
af disse “forbudte data” samlede 
Fort i bøgerne: “The Book of the 
Damned”, “New Lands”, “Lo!” og 
“Wild Talents”. 

Forts arbejde videreføres i dag af 
bl.a. Bob Rickard, som Clas Svahn, 
formand for UFO-Sverige, besøgte 
sidste sommer. Bob Rickard er me¬ 
get belæst og særdeles velorienteret 
- også om ufofænomenet, hvilket 
var hovedemnet under deres lange 
samtale. 


Bob Rickard sidder her ved sit 
arbejdsbord omgivet af alverdens 
mystik og usandsynligheder. “For¬ 
tean Times ” læses i 164 lande , 
men havde indtil for nylig “kun” 
2.000 abonnenter. For et år siden 
gik den kendte bladmager John 
Brown ind som ansvarlig udgiver. 
Dette har betydet et oplag på 
45.000 eksemplarer og et nyt for¬ 
mat - men den redaktionelle linie 
er uændret og helt i top. Nysgerri¬ 
ge kan få mere at vide om “Forte¬ 
an Times” ved at skrive til: Forte¬ 
an Times , Specialist Knowledge 
Services, 20 Paul Street , Frome, 
Somerset BAll lDX y U.K. 

(Foto: Clas Svahn) 

Bob Rickard: “Der findes i dag 
ingen sikker måde, hvorpå man kan 
skille virkelighed fra fantasi i ufo¬ 
rapporterne. Den påvirkning, som vi 
alle udsættes for gennem reklamer, 
aviser, film m.m., betyder, at næsten 
alle ved, hvordan en “rigtig” ufo ser 
ud. Dette gør det vanskeligt at vide, 
hvorfra indtrykket egentlig kom¬ 
mer: Har observatøren set noget vir¬ 
keligt, eller fandtes det i hans hoved 
allerede fra begyndelsen.” 

Clas Svahn: “Hvorfor tror du, at 
videnskabsmændene vægrer sig ved 
at beskæftige sig med fænomenet?” 

Bob Rickard: “De få videnskabs- 
mænd, som har beskæftiget sig med 
ufofænomenet og parapsykologisk 
forskning har været meget fordoms¬ 
frie og ikke ønsket at opnå prestige. 
De fleste har dog for meget at for¬ 
svare og leve op til. Desuden er det 
næsten umuligt at få penge til forsk¬ 
ningen. 

På den anden side er mange ufolo¬ 
ger bange for, at forskerne skal be¬ 
gynde at beskæftige sig med ufofæ¬ 
nomenet. De er ganske enkelt bange 
for, at “deres” emne fratages dem og 
overtages af videnskaben. Det er et 
paradoks.” 

Svahn: “Men tror du ikke, at ufo¬ 
logerne selv kan løse problemet ved 
at grave i arkiverne og undersøge 
rapporter?” 

Rickard: “Nej, jeg graver jo selv i 
arkiver. Vores arbejde skaber grund¬ 
laget for, at en eller anden Einstein 
kan bygge videre på det og måske 
give svaret. Derfor er vores arbejde 
værdifuldt.” 

Svahn: “Er det muligt for en ufo¬ 
log at undersøge alle veje og sætte 
sig ind i alle aspekter, når ressour¬ 
cerne er så begrænsede?” 

Rickard: “Godt nok mangler ufo¬ 
logerne ofte de nødvendige ressour¬ 
cer, men lige så ofte mangler de 
viden. Ingen har oplært dem til at 
blive ufologer på samme måde, som 
en videnskabsmand er uddannet til 
at blive forsker. Der findes intet uni¬ 
versitet, som kan give denne uddan¬ 


nelse. I stedet for er det den enkeltes 
opgave at skaffe sig så stor en viden 
som muligt. Og det er derfor kun få 
ufologer, som bidrager med noget 
nyt. Sådan behøver det ikke at være. 
Emnet er stort og nyt nok til, at man¬ 
ge mennesker skulle kunne bidrage. 
Også rumskibstilhængeren med 
skyklapper kan - hvis han er en dyg¬ 
tig rapportoptager - give et bidrag.” 


“Jeg forsøger at arbejde efter det 
princip, at det enkle svar ofte er det 
rigtige. Vi må altid søge svaret inde 
i os selv og her på Jorden, inden vi 
begynder at tænke på ikke-jordiske. 

J 

KILDE: 

Interviewet med Bob Rickard kan 
læses i sin helhed i UFO-Aktuellt nr. 
1, 1992. 


En tyrker med fut i 

Ifølge historiske tyrkiske kilder foretog Lagari Hasan Celibi i 1663 
en flyvning med en 3 meter lang stålraket. Raketten blev drevet frem 
af krudt og var en fødselsdagsgave til datteren af den tyrkiske sultan 
Murad Khan IV. Lagari Hasan Celibi var bundet til raketten, som løb 
tør for brændstof i 300 meters højde, hvorefter han ved hjælp af 
“ørnevinger” foretog en blød landing i Bosporusstrædet. Lagari blev 
således også verdens første drageflyver. Det forlyder, at norske even¬ 
tyrere har ledt efter raketresterne uden dog at finde dem. 



Ømskindet kænguru 

81-årige Bill Turner var ved at vande frugttræer i sin have i Perth, 
Australien, da en stor kænguru pludselig dukkede op og gik til 
angreb. Kænguruen slog og kradsede Bill. Det lykkedes dog Bill 
under brydekampen at tvinge kænguruen ned. Bill prøvede at vride 
forbenene om på angriberen, men kænguruen bed ham. 

Nu var gode råd dyre! Bill tog en rask beslutning: 

Han greb fyren i skridtet og vred rundt. 

Dét gjorde udslaget. Kænguru¬ 
en slap sit tag i Bill, så han 
kunne søge tilflugt i huset. 

Bill måtte senere 
sys med 
på arme 
hænder 
efter 

kænguru¬ 
ens bid. 

Politiet 
skød 
kængu¬ 
ruen. 

Kontaktpersoner 


AF 

PER ANDERSEN 



Howard og 
Connie Menger 
under deres 
missionsrejse til 
Sverige. (Foto: 
Clas Svahn) 


Menger besøger 

Sverige 


Har man interesseret sig for kontakt¬ 
personer i 50’erne og 60’erne, er 
man uden tvivl stødt ind i navnet 
Howard Menger. Den berømte kon¬ 
taktperson var engang meget omdi¬ 
skuteret, men de fleste regnede vel 
ikke med at høre mere fra ham. Nu 
er han imidlertid dukket op til over¬ 
fladen igen, og i januar i år besøgte 
han Sverige. 

Selv siger Menger om årsagen til 
sit svenske besøg, at svenskerne lig¬ 
ner rummenneskene særdeles me¬ 
get. Men mon ikke sandheden sna¬ 
rere skal søges i den reviderede gen¬ 
udgivelse af hans bog “From outer 
space to you” under den nye titel 
“The High Bridge Incident”. 

Under besøget i Sverige nåede 
Howard Menger sammen med sin 
mangeårige støtte, hustruen Connie, 
at holde en pressekonference, fore¬ 


drag og mange interviews med pres¬ 
sen. Højdepunktet var foredraget for 
omkring 400 mennesker i medbor¬ 
gerhuset i Stockholm. 

Fotos af rumskibe 


Mengers foredrag trak fuldt hus i 
Stockholm. Mange var kommet for 
at høre beretningerne fra en person, 
der selv står i kontakt med rumfol¬ 
kene. Ifølge sin egen historie har 
Howard Menger haft kontakt med 
de udenjordiske, siden han var barn 
i 30’erne. Siden gik det slag i slag 
med ture til bl.a. Månen og Venus, 
og alt dette blev beskrevet i bogen 
“From outer space to you”, der ud¬ 
kom i 1959. 

Allerede i 1956 besøgte Howard 
Menger sammen med rumfolkene 
Månen. Menger fortalte, at “da vi 


landede så jeg store kupler, hvor 
russere, amerikanere, svenskere og 
alle andre nationaliteter arbejdede 
sammen med rumbrødrene og - 
søstrene fra rummet”. 

Som bevis viste Menger billeder, 
der skulle forestille Jorden fotogra¬ 
feret fra et rumskib. Billedernes 
kvalitet var meget dårlig, og det var 
umuligt at se nogen detaljer. Det 
kunne lige så godt være billeder 
taget af Månen. 

De billeder, som Menger anvend¬ 
te under foredraget, var ikke særligt 
overbevisende - mildest talt. En 
serie billeder viste et rumskib lande 
ved High Bridge. I dette tilfælde 
mødte Menger en person fra besæt¬ 
ningen, som ønskede ham held og 
lykke med sine fotografier. 

Dette ønske hjalp tilsyneladende 
ikke! Billederne var enten af meget 
dårlig kvalitet eller åbenlyst kon¬ 
struerede. Det må undre, at Menger 
til foredraget kun havde medbragt 
fotos til at støtte sine historier, når 
han samtidigt stolt fortalte, at han 
skam også havde filmoptagelser af 
ufoerne. Hvorfor han ikke havde 
taget disse film med, kommenterede 
Menger ikke. 

Beviser holder ikke 


Som andre kontaktpersoner for¬ 
søger Howard Menger at overbevise 
sit publikum om, at de fantastiske 
historier er sande. Under foredraget 
viste Menger bl.a. et fotografi, der 
angiveligt skulle forestille Mars. I 
den krumme horisont kunne man se 
en lidt mørkere aftegning, som 
Menger fortalte var det mystiske 
“Marsansigt”, som der har været så 
meget debat om. 

Men “beviset” holder ikke. Fak¬ 
tisk er det utroligt, at Menger ikke 
selv kan se, hvor uklogt et sådant 
udsagn er. For det første er det 
såkaldte “Mars-ansigt” så lille, at 

det umuligt ville være at se på det 
viste fotografi. Og for det andet er 
det pudsigt, at Menger først i nyere 
tid har gjort andre opmærksom på 
detaljen (“Mars-ansigtet” blev først 
opdaget på et fotografi fra Mars i 
80’erne!). 

Et andet hovednummer var Men¬ 
gers “opdagelse” af antityngdekraf- 
ten. Ifølge Menger, bliver rumskibe¬ 
ne drevet af denne antityngdekraft, 
og han er i fuld gang med at bygge et 
rumskib ud fra de samme principper. 
Menger illustrerede kraften på en 
video, hvor han placerede en ikke- 
magnetisk aluminiumsring over en 
spole. Når strømmen blev sluttet, 
fløj ringen 20 cm op i luften. 

Igen har Menger ikke tænkt sig 
om. De fleste skolebørn kan fortælle 
Menger, at strømmen i spolen indu¬ 
cerer en strøm i aluminiumsringen, 
der derfor bliver magnetisk i et kort 
øjeblik. Og Mengers 20 cm er vand 
ved siden af andre forsøg, hvor rin¬ 
gen har løftet sig ikke mindre end 20 
meter. 

Hos Menger genfinder vi den 
pseudovidenskab, som desværre er 
blevet meget udbredt: En helt ny 
teori bygges op på grundlag af en 
antaget “ny, ukendt kraft”. Desværre 
kan man ikke måle denne kraft, og 
virkeligheden er jo, at kraften kun 
findes i hovedet på opfinderen. 

Forvirring over hele linien 


Foredraget i Stockholm udviklede 
sig til en patetisk forestilling med 
hallejula-stemning. Menger virkede 
forvirret og måtte hele tiden støttes 
af sin fru Connie. For dem, der for 
første gang lyttede på Menger, måt¬ 
te hans historier virke som en sam- 



The Story Behind The Story, 


immeo me* 3s yims of susm 

•Y HOWARD « CORHIi MiNOiR 




ling ustrukturerede skrøner. 

Det bliver ikke bedre af, at Men¬ 
ger hele tiden ændrer på sine histori¬ 
er. Menger har tidligere hævdet, at 
han selv og Connie er inkarnerede 
fra henholdsvis Saturn og Venus. 
Dette nævnte han ikke under fore¬ 
draget, og netop dette kapitel er fjer¬ 
net fra nyudgivelsen af Mengers 
bog. Spurgt direkte i Stockholm sag¬ 
de Menger, at “det måske er rigtigt - 
måske er det ikke rigtigt”. 

Tidligere har Menger også beteg¬ 
net sin bog for “fakta-fantasier” 
uden dog at komme ind på, hvad der 
var fakta, og hvad der var fantasier. 
Under et tv-show i 1960 sagde Men¬ 
ger, at rumskibene måske var psyki¬ 
ske oplevelser, og rumfolkene kun 
visioner. Men i Stockholm holdt han 
fast ved sine oprindelige historier: 
Han er i kontakt med rumfolk. 

Men publikum var skuffet. Det 
hele var en forvirret forestilling, og 
Menger mindede mest af alt om en 
prædikant, der skulle sælge et reli¬ 
giøst, okkult og politisk budskab: 
Overlad blot trygt alt til rummenne¬ 
skene. 

Nogle gik, inden foredraget var 
færdigt, andre kommenterede det 
hele som “pinligt” eller “til mere 
skade end gavn”. 


Bagmændene 


Givet er det i hvert fald, at seancen 
ikke helt fik det resultat, som arran¬ 
gørerne havde håbet på. Sten Lind¬ 
gren og Bertil Kuhleman havde 
sammen med en ufogruppe arrange¬ 
ret Howard Mengers besøg i Sverige 
for at vise, hvor meget rumfolkene 
tænker på os. 

I stedet for at vise dette, blev 
resultatet en kedelig understregning 
af, at tiden, hvor folk uden videre 


hopper på sådanne kontaktpersoners 
historier, er ovre. 

Den opmærksomme læser vil i 
øvrigt bemærke, at Bertil Kuhleman 
var blandt arrangørerne. I 80’erne 
markerede Kuhleman sig internatio¬ 
nalt som den “saglige, svenske 
videnskabsmand”, der på et seriøst, 
videnskabeligt grundlag ville under¬ 
søge ufofænomenerne (jvf. Projekt 
URD). 

Vi hoppede alle på historien, og 
Kuhleman nåede så langt som til at 
blive valgt som formand for den 
“Internationale Komite for Ufo- 
Forskning”. I dag må vi betragte 
dette som en kedelig fejltagelse. □ 

KILDE: 

Det var Clas Svahn og Håkan Bolm- 
qvist fra UFO-Sverige, der havde 
besøgt arrangementet med Howard 
Menger. UFO-Aktuellt, 

Nr. 1, 1992 



Ring til SUFOI 

Alarmcentral 
og information 


86 28 90 61 

Foredrag: 
86 80 13 15 



Rumbrødrenes 
fartøj fotogra¬ 
feret af Menger 
i 1956 

Kontaktpersoner 


Howard Menger 

Menger er den bedst kendte kontaktperson fra det østlige USA. Han 
blev født i Brooklyn, New York, den 17. februar 1922 og flyttede sene¬ 
re til New Jersey, hvor han tog studentereksamen. Efter eksamen arbej¬ 
dede han et år ved Picatinny Arsenal. 

I 1942 indtrådte Menger i hæren, hvor han blev tilknyttet en tankdi¬ 
vision. Senere arbejdede han bl.a. ved Army Intelligence og Navy 
Intelligence. Han forlod militæret i 1946 og startede et reklamebureau. 
Menger Advertising Company, i Washington og Highbridge, New Jer¬ 
sey. Han startede desuden firmaet Energy Systems Research, der fore¬ 
tog grundliggende forskning i elektronik og desuden solgte hans opfin¬ 
delser, bl.a. en nødstrømsforsyning. 

I 1956 tog Menger nogle billeder af rumskibe ved en mark nær sit 
hjem, og historien om denne hændelse med tilhørende fotos gav anled¬ 
ning til foredrag over hele USA og udgivelsen af bogen “From Outer 
Space to You” (1959). Hans hustru, Connie, hjalp ham med at skrive 
både den første bog samt den senere “The Carpenter Returns”, der hav¬ 
de hende selv og Milton Selleck som medforfattere. 

Rumfolkene, der kontaktede Menger, kom fra Venus, Mars, Jupiter 
og Saturn og indledte for første gang kontakt med en udvalgt gruppe af 
jordboere. Menger selv var sammen med sin anden kone, Connie, 
inkarnerede fra andre planeter i solsystemet. 

Venus bliver af Menger beskrevet som “... ung og sund med smukke 
flode, skove, søer, bjerge og bakker ... og meget lig visse steder i Cali¬ 
fornien”. 

Mengerhævder at have haft den tidligste kontakt med rumfolk. Han 
var kun 10 år i 1932, da han legede i skoven nær sit hjem. En dag så 
han en smuk kvinde med gyldent hår sidde på en klippe. Kvinden for¬ 
talte ham, at hun var kommet langvejs fra for at møde ham, og at han 
ville blive kontaktet igen, når han blev ældre. 

Senere fulgte en lang række påståede kontakter med rumfolk. Disse 
inkluderede et kursus over mange år, der resulterede i en komplet gui¬ 
de til et godt og rent liv. 

KILDE: 

Ronald D. Story: The Encyclopedia of UFOs (1980) 

Per Andersen 


Menger 
også i 
Norge 

Sverige var ikke det eneste nor¬ 
diske land, der var på Mengers 
besøgsliste. Også et ophold i 
Norge blev det til, og pudsigt 
nok fortalte han nordmændene, 
at rumfolkene ser ud præcis 
som dem. 

Foredraget i Norge indeholdt 
stort set de samme elementer 
som i Sverige. Dertil kom end¬ 
nu en fantastisk påstand: De 
amerikanske myndigheder har i 
fuld forståelse med andre lande 
bygget en flyvende tallerken. 
Den står i Colorado Springs bag 
et fem meter højt hegn og et 
stort antal sikkerhedsfolk. Men 
selvfølgelig har Menger fået det 
hele forevist, og naturligvis fik 
han lov til at flyve en lille tur ud 
i det blå. Fotos? Desværre nej. 
Menger måtte ikke fotografere 
på området! 

KILDE: 

UFO, nr. 1, 1992 
Per Andersen 


Kontakt fra 
rummet 

Fra Washington forlyder det, at videnskabsfolk er i gang med at finde ud af, hvordan Jorden skal svare, hvis 
der pludselig en dag kommer livstegn udefra verdensrummet. 

“En masse mennesker mener, at det er skørt, men vi er nødt til at tænke over, hvordan der skal svares,” siger 
John Billingham fra NASAs forskningscenter. Han mener, at mennesker over hele kloden skal være med til 
at fastlægge, hvordan Jorden vil præsentere sig for eventuelle intelligensvæsner på planeter, derkan ligge bil¬ 
lioner af lysår herfra. Billingham mener, at det ville være ærgerligt, hvis der pludselig skulle komme signa¬ 
ler ude fra verdensrummet, og Jorden ikke ved, hvad den skal svare tilbage. 

Ganske interessant at filosofere lidt over, ik’? Måske har du som læser af UFO-Nyt lyst til at komme med 
et forslag. □ 

Peter Nørgaard 

Mystik over soerne 


At der ses ufoer over alt i verden, 
kan der ikke herske nogen tvivl om. 
Men mange lande hører vi sjældent 
nyt fra - Finland er et af dem. En af 
årsagerne må uden tvivl være den 
manglende kommunikation mellem 
danske og finske ufologer. 

Der er gennem de sidste par år 
gjort flere forsøg på at skabe et 
større samarbejde mellem de nordi¬ 
ske lande. Primært satses der på 
udveksling af nyheder mellem de 
nordiske ufoorganisationer. Dette er 
grunden til, at SUFOI i den senere 
tid har modtaget en del rapportmate¬ 
riale fra bl.a. Finland. 

Her vil vi nøjes med kort at ridse 
historien op for den finske ufoforsk¬ 
ning og bringe et par af de nyeste 
observationer. 

En seriøs forening 


I Finland har der gennem årene eksi¬ 
steret flere forskellige ufoforenin¬ 
ger. I tresserne og en del af halv¬ 
fjerdserne var det kendetegnet for 
finsk ufoforskning, at den var meget 
spredt og uden nogen form for orga¬ 
nisation. 

Først i midten af halvfjerdserne 
skete der større ændringer. Forenin¬ 


gen Suomen Ufotutkijat Ry (The 
UFO Research og Finland - eller på 
dansk: Finsk Ufo Forskning) blev 
stiftet den 29. april 1973. Forenin¬ 
gen bestod af medlemmer fra de 
mange lokale grupper, der indtil da 
havde arbejdet uafhængig af hinan¬ 
den. Foreningen eksisterer stadig og 
står for den finske ufoforskning mv. 
0 ). 

En hurtig vurdering af det tilsend¬ 
te materiale fortæller, at Suomen 
Ufotutkijat Ry hører til blandt nor¬ 
dens mere seriøse ufoforeninger. 

Nyere observationer 


De følgende ufoobservationer er 
optaget af Suomen Ufotutkijat Ry. 

En lidt speciel observation fandt 
sted den 21. juni 1991 mellem klok¬ 
ken 17.00 og 17.05. To mænd var 
ude at fiske på en lille sø omkring 8 
mil øst/sydøst for byen Juvåskulå i 
det mellemste Finland. 

De to mænd fik på lang afstand 
øje på et skinnende gråt fartøj, som 
de mente måtte være omkring 7-8 
meter langt. Mændene kunne se 
nogle menneskelignende skikkelser 
i grå dragter på fartøjet. 

De to mænd antog det for at være 


en båd og undrede sig over, hvem 
der havde anskaffet sig en så stor 
båd til den lille sø. 

Efter mændene i en kort periode 
ikke havde haft deres opmærksom¬ 
hed rettet mod båden, kikkede de 
atter hen mod det sted, hvor den 
havde ligget - men nu var den for¬ 
svundet. De startede motoren og sej¬ 
lede derhen, men fandt ikke noget. 

Enten den 6.-7. eller den 13.-14. 
september 1991 observerede et æg¬ 
tepar et ufo. Ægteparret bor i kom¬ 
munen Muurame, der ligger i den 
sydlige Mellemfinland. 

To dage i træk viste der sig ved 
23.45-tiden et lysfænomen på den 
østlige himmel over søen Påijånne. 
Fænomenet udsendte en lyskugle, 
der roterede om sin akse. Dette 
bevirkede, at lyset kom til at minde 
om et fyrtårn. Stranden blev oplyst, 
hver gang lyskeglen bevægede sig 
hen over den. 

Efter 10-15 minutters observation 
slukkede lyset, og der var ikke mere 
at se (2). □ 

KILDER: 

(1) UFO-Nyt nr. 5/80, side 202 

(2) Tilsendt rapportmateriale fra 
Suomen Ufotutkijat Ry 


AF TOKE 
HAUNSTRUP 

UFO-rapporter 


Danske 

observationer 


AF PETER 
NØRGAARD 



TEGNINGER: 
HENRIK KLIN¬ 
GE PEDERSEN 


Lysende firkant 
ved Højslev den 
15. nov. 1991. 


I 3. kvartal af 1992 (1.7-30.9) har vi 
modtaget 77 observationer fra hele 
landet. Den ældste er fra den 
4.4.1975 

Lysende firkant ved 
Højslev (7840) 


En aftenskolelærer (EJ) kommer 
den 15.11.91 kørende fra Ørslevklo¬ 
ster (nordøst for Skive) på vej mod 
Stoholm, der ligger syd for Skive- 
Viborg landevejen. Det er tirsdag af¬ 
ten, undervisningen er overstået, og 
forude venter aftenkaffen. 

Da klokken er 22.10, befinder 
observatøren sig lige før Dalgas 
Plantage, ca. 500 meter før landeve¬ 
jen. EJ får da øje på en stor lysende 
“firkant” over trætoppene et stykke 
forude. Hendes første tanke var, at 
der kunne være sket et uheld med 
Sparkærsenderen, der står ca. 6 km 
længere mod syd. Det er nemlig det 
eneste kraftigere lys i den retning. 

EJ fortæller: “Jeg tog farten af 
bilen, og kørte meget langsomt frem 
til krydset, hvor jeg holdt stille. Jeg 
ved ikke, hvad jeg forestillede mig, 
men jeg var meget nysgerrig. Jeg 
kørte langsomt videre ind i skoven. 


Hele tiden kunne jeg se det gule lys 
skinne gennem træerne. 

Da jeg havde kørt ca. 800 meter 
ind i Dalgas Plantage, hang firkan¬ 
ten nu pludselig ude over vejen, sta¬ 
dig i højde lige overtrætoppene. Jeg 
blev virkelig forbavset, fordi jeg 
ikke havde set den komme, men set 
alt det klare lys. Jeg tror, men jeg er 
ikke sikker, at jeg standsede bilen, 
stadig med Sparkærsenderen i tan¬ 
kerne. 

Det varede kun et øjeblik, så for¬ 
svandt det kraftige lys, og fem lysen¬ 
de blå/gule punkter kom til syne i 
stedet. Genstanden bevægede sig nu 
over vejen og forsvandt over trætop¬ 
pene mod vest. Først da blev jeg 
både forskrækket og bange pga. sel¬ 
ve oplevelsen, men også fordi jeg jo 
holdt alene ude i skoven.” 

Observationen er kommet til 
SUFOls kendskab et stykke tid efter 
hændelsen via en af vores kontakt¬ 
personer, som kender EJ. 

Ud fra rapportskemaet og en tele¬ 
fonisk samtale med observatøren, 
kan forløbet uddybes med følgende 
bemærkninger: 

• Fra lyset blev set første gang, og 
til det var helt væk, vurderer obser¬ 


vatøren, at der er gået mellem 3 og 5 
minutter. 

• Da objektet var tættest på (ca 15- 
20 meter), svarede dets udstrækning 
ca. til vejens bredde. Der kom ingen 
lyd fra objektet. 

• Farverne på objektet virkede på 
en måde ‘blødere’ end normale far¬ 
ver og var meget klare i deres af¬ 
grænsning. Det virkede som om, det 
var noget, man kunne række ud og 
røre ved, fortæller EJ. 

• EJ bemærkede ikke andre vidner, 
men passerede dog to andre biler, 
kort før hun blev opmærksom på 
objektet. 

• EJ er overbevist om, at det ikke 
var noget kendt naturligt eller men¬ 
neskeskabt fænomen. Hændelsen 
har gjort et stort indtryk, og EJ er 
ikke længere så glad for at køre ale¬ 
ne ude om aftenen. 

Da det er gået noget tid, inden 
SUFOI fik kendskab til sagen og talt 
med observatøren, har det ikke 
været muligt at efterlyse vidner. På 
det foreliggende grundlag kan vi 
ikke komme med nogen logisk for¬ 
klaring. Observatøren har lavet en 
tegning af situationen, som UFO- 
Nyts tegner har gengivet. 


Politipatruljer, Dronning 
Margrethe og 3 ufoer 


I sin døgnrapport fra den 27. juli 
1992 har politiassistent Eivin Chri¬ 
stensen, Haderslev, bl.a. skrevet: 
“Anmeldelse om lysende objekter 
over Christiansfeld by indløb den 
27.07.92 kl. 0300 til Haderslev Poli¬ 
ti. Observationssted: Seggelund Ho¬ 
vedvej ved Seggelundvej syd for 
Christiansfeld. Ved vor ankomst til 
stedet ca. kl. 0315, kunne observati¬ 
onen bekræftes, idet der på observa¬ 
tionsstedet blev set 2 lysende cirkler, 
der kredsede uafhængigt af hinan¬ 
den over byen. Observationen stod 
på i ca. en halv time, hvorpå vi skif¬ 
tede position, men mistede samtidig 

øjenkontakt med de fuldmånestore 
lysende cirkler.” 

“Under luftning af min hund, kig¬ 
gede jeg ved et tilfælde op på himlen 
og blev opmærksom på tre godt og 
vel fuldmånestore lyskugler, som i 
uafhængige cirkler kørte rundt på 
himlen på oversiden af et let sky¬ 
dække.” Det skriver konsulent Jacob 
Lind fra Christiansfeld i det Ufo- 
rapportskema, som han har udfyldt 
til SUFOI, og fortsætter: “Efter at 
have fået iagttagelsen bekræftet af 
min kone, kontaktede jeg politiet i 
Haderslev, som ligeledes ved 2 af 
hinanden uafhængige patruljer kun¬ 
ne bekræfte hændelsen.” 

Både SUFOIs Alarmcentral og 
Rapportcentral blev kontaktet af fle¬ 
re observatører, der havde set noget 
lignende i de efterfølgende dage. 
Årsagen var bl.a. en omtale i BT, 
dagen efter den første melding ind¬ 
løb. Overskriften var “Politiet ryk¬ 
kede ud - så mystiske lys på natte¬ 
himlen”, og i notitsen bekræfter 
politiassistenten, at 4 betjente obser¬ 
verende lyscirklerne. Den ene pa¬ 
truljevogn kom også i kontakt med 
en repræsentant fra et lokalt vagtfir¬ 
ma. Han var i gang med at slukke 
tyverialarmer, der var gået i gang 
uden nogen påviselig årsag. 

Allerede dagen efter var årsagen 
til hændelserne dog klarlagt. Det 
viste sig, at der på Koldinghus ca. 16 
km. nord for Christiansfeld i perio¬ 
den siden Dronning Margrethes 
sølvbryllup den 21. juni, stod opstil¬ 
let 3 specielle lyskanoner, såkaldte 
sky-tracers. De programmeres til at 
køre rundt som vingerne på en hel¬ 
ikopter og sender lysstråler af hvidt 
lys op på nattehimlen. Når vejrfor¬ 
holdene er gunstige, kan det ses ca. 
25 km væk. 

Konsulenten fra Christiansfeld 
har dog i sit Ufo-rapportskema 
tilføjet: “Jeg har i øvrigt senere beset 
lysshowet på Koldinghus, og har 
vanskeligt ved at se nogen sammen¬ 
hæng.” Såvidt denne observatør. 

Politiassistenten har i sin rapport 
til slut skrevet: “Det kan efterfølgen¬ 
de oplyses, at observationen er 
opklaret som værende projektører 
stående i Kolding. Projektørerne 
belyser om natten (fra kl. 1800 til ca. 
0400) Koldinghus og er opstillet på 
et apparat, der automatisk svinger 
rundt i ikke nærmere beskrevne 
cirkler. Retning osv. passer nøjagtig 
på observationsretning med videre.” 



Lysshow over 
Christiansfeld 
den 27. juli 
1992 


En observatør i Sjølund, ca. 9 km 
nordøst for Kolding, havde ikke læst 
omtalen i avisen og kontaktede 
SUFOI om en oplevelse den 30. juli: 

“Ved 00.30-tiden torsdag morgen 
så jeg tilfældigt ud af vinduet og så 
en tåget, hvid lyscirkel passere mod 
nordvest. Jeg stod op og kiggede ud 
og så nu 3 lyspletter, der bevægede 
sig i et trekløvermønster. Lyset var 
meget svagt, især når det passerede 
stjerner, kunne det næsten ikke ses. 

Jeg kaldte på de 3 andre i huset. Vi 
tog noget tøj på og gik sammen ud 
på gårdspladsen for at iagttage fæ¬ 
nomenet. Vi var alle ædru. Vi så på 
det sammen i ca. en halv time, hvor¬ 
efter de to mandlige vidner gik ind. 
Således halveret i antal blev vi 
stående i endnu en halv time, og vi 
fandt det begge meget spændende. 

På et tidspunkt rakte jeg armene 
op og råbte - tak for et fint show - og 
i det samme lød en meget mærkelig 
lyd, som fik os begge til at føle gåse¬ 
hud. Jeg har aldrig før hørt en sådan 
lyd, men kan ikke med rimelighed 
påstå, at den skulle have noget med 
lysfænomenet at gøre. Det kan være 
helt tilfældigt, hvad jeg selv tror er 
mest sandsynligt. Lyden var metal¬ 
lisk og ligesom uden efterklang. 

Vi gik i seng igen, og jeg iagttog 
lyset indtil kl. 1.45, hvor det for¬ 
svandt. Jeg er ikke helt sikker på, at 
jeg ikke faldt i søvn, og at det måske 
har fortsat, men sidste gang jeg så på 
uret var den 1.44. 

Lyspletterne kørte med konstant 
fart i et fast mønster, og pletterne 
mødtes nøjagtigt samme sted hver 


gang.” (Fortælleren har sendt os en 
tegning af oplevelsen, som vores 
tegner har gengivet). 

Jeg har efterfølgende talt med 
observatøren i telefonen og modta¬ 
get et udførligt rapportskema. Efter 
lidt snak frem og tilbage om ople¬ 
velsen, fortalte jeg om lyskanonerne 
på Koldinghus. Og den forklaring 
accepterede observatøren. 

“Da lyskeglen ramte mig, kunne 
jeg ikke røre mig” 


Kim fra Ry fortæller: 

“Jeg løb og legede med min gule 
lommelygte ude foran huset. Lyste 
op på træerne og stjernerne, men 
den kunne ikke nå helt derop. Min 
storebror lå og rodede med en bil 
foran vores garage, og min far og 
mor var i byen. Jeg havde ikke ur på, 
men jeg kender godt klokken, og 
den var over 9, altså om aftenen, da 
det skete. 

Jeg så en mærkelig én på himlen. 
Den var flad meden kuppel foroven. 
Jeg kunne også høre en brummende 
lyd, nærmest ligesom en sirene fra 
en politibil, bare dybere. Den kom 
tæt på, og da den stod stille, kom der 
et meget stærkt lys ud fra den. Den 
ramte mig, og jeg kom til at fryse. 
Jeg ville kigge væk, men var helt 
stiv og kunne ikke bevæge mig.” 

Der gik et halvt døgn, inden Kim 
fortalte det til sin mor, da de var hen¬ 
ne i supermarkedet for at købe ind. 

Jeg sidder i en hyggelig varm stue 
i byen Ry, der hvert år tiltrækker 

UFO-rapporter 


9-årige Kim 
Jepsen , Ry, 
blev “ramt” af 
et stærkt natte¬ 
ly s den 17. 
sept. 1992. 


Den 13. okt. 
1992 viste 
TV2/Østjylland 
et indslag om 
observationer¬ 
ne i det midt¬ 
og ost-jyske. 
Her intervie¬ 
wer journalist 
Kurt Leth den 
9-årige Kim 
Jepsen ved 
hans bopæl på 
Ildervej i Ry. 
Kims mor og 
SVF O Is Bo 
Nielsen ser og 
lytter med. 
(foto: Peter 
Nørgaard) 



masser af turister. Der kommer du¬ 
sinvis af kanofarere op gennem 
Mossø til Ry og videre via Knudsø 
til Julsø og Himmelbjerget. Overfor 
mig sidder Kims far og mor, der lige 
har skænket en kop kaffe op til mig 
og mine to rapportoptager-kolleger. 
Bo Nielsen og Toke Haunstrup. I 
hjørnesofaen ved siden af os sidder 
lyshårede 9-årige Kim, og fortæller 
os stille og roligt om sin oplevelse 
fra torsdag den 17.9.92. Vi stiller 
spørgsmål: 

“Jeg kan forstå, at din storebror 
siger, at der en periode mellem kl. 
21.15 og 21.30, hvor han ikke lagde 
mærke til dig.” 

“Ja, det er rigtigt,” siger broderen, 
der i det samme kommer ind i stuen 
for at få en kop kaffe at varme sig på. 
Han ligger også denne aften ude og 
arbejder på en bil. 

“Jeg skulle jo holde lidt øje med 
Kim,” fortsætter han, “da far og mor 
ikke var hjemme. Kim havde rendt 
frem og tilbage mellem baghaven og 
vejen foran huset i vel en halv times. 
Men der var altså ca. et kvarter, hvor 
han ligesom var ‘væk’.” 

“Hørte du nogen lyd i den perio¬ 
de?” 

“Næh, jeg hørte ingenting, men 
jeg baksede med batteriet og havde 
motoren i gang et par gange, men 
hørte ikke noget usædvanligt. Er der 
mere lige nu, ellers går jeg lige ud til 
kareten igen,” sluttede storebror, og 
lukkede gangdøren efter sig, da jeg 
havde rystet på hovedet. 

Så snart vi var ankommet til 


observationsstedet, en villavej i 
udkanten af Ry, gik vi udenfor sam¬ 
men med Kim og hans forældre. Det 
var på det tidspunkt stadig lidt lyst. 
Kim udpegede meget sikkert det 
sted, hvor han havde stået, da 
lyskeglen ramte ham. Han fortalte, 
at han havde prøvet at finde Kar¬ 
lsvognen, men det var ikke lykke¬ 
des. 

Da så han pludselig et femkantet 
objekt med et projektørlignende lys 
i midten. Først fløj det nærmest på 
højkant, lidt senere med siden til og 
kort efter kom det langsomt ret tæt 
på. Kim forklarede, hvordan objek¬ 
tet nærmest stoppede ovenover en 
gadelygte, som er placeret ca. 40 
meter fra observationsstedet. (Kim 


lavede dagen efter en tegning af det 
han så, her gengivet i vores tegners 
streg). 

Objektet har efter beskrivelsen 
formentlig stået stille i ca. 20-25 
meters højde. Inden den kraftige 
projektør tændtes, syntes Kim, at 
han kunne skimte noget, der lignede 
ruder. 

Da lyskeglen ramte Kim, følte han 
kulde og kunne ikke bevæge sig. 
Keglen gik tilbage til ufoet og kom 
kort tid efter igen. Derefter steg det, 
fløj rundt i en halvcirkel og for¬ 
svandt i retning mod GI. Rye. 

Kim har selv svært ved at forkla¬ 
re, hvor lang tid det varede. Han 
havde ikke rigtig nogen tidsfornem¬ 
melse. Kim beskriver objektet som 
på størrelse med et hus. 

“Vi var lidt skeptiske i starten,” 
siger Kims far, “men vi tror på det, 
han fortæller. Kim går normalt ikke 
rundt og fortæller vilde fantastiske 
historier. Hvis ikke vi troede på 
Kims oplevelse, havde vi heller ikke 
ringet til SUFOI.” Det samme ind¬ 
tryk har rapportoptagerne fået efter 
samtalerne med Kim og ved besøget 
i hjemmet. 

Bemærkelsesværdigt er også den 
9-åriges opførsel umiddelbart efter 
observationen. Han gik bare direkte 
i seng uden at sige hej eller godnat 
til sin storebror. Som nævnt var det 
også først fredag eftermiddag, at han 
fortalte om hændelsen. Først var han 
selv i tvivl om, at det, han havde 
oplevet, nu også var en drøm eller 
fantasi. 

Især i observationssager med 
mindreårige børn er det naturligt, at 

vi stiller spørgsmålet, om det kan 
være et udslag af fri fantasi eller lig¬ 
nende. Men som det fremgår, er der 
flere ting, der tyder på, at Kim har 
oplevet noget, som har gjort indtryk. 
Han er i stand til at fortælle om det 
stille og roligt og har ikke ændret på 
sin forklaring. Han har ikke ændret 
adfærd, haft mareridt om natten eller 
på anden måde opført sig anderledes 
efter hændelsen. 

Medmindre der dukker andre vid¬ 
ner op eller nye oplysninger i sagen, 
kan det være svært at komme videre 
i opklaringen. En af de mere sjældent 
anvendte muligheder kunne være 
hypnose, hvilket dog kan være noget 
betænkeligt, observatørens unge 
alder taget i betragtning. Vi har 
nævnt muligheden for Kims foræl¬ 
dre, som ikke ønsker at udsætte ham 
for det. Alt i alt står vi dog med en 
interessant sag, som vi ikke til dato 
har kunnet forklare. 

Sagen blev straks efter omtalt i 
både Midtjyllands Avis og Århus 
Stiftstidende. Det har i skrivende 
stund ført til yderligere 15 henven¬ 
delser fra personer i Ry-området og 
nærmeste byer, f.eks. Galten og Lås¬ 
by. Der er flere fælles træk med hen¬ 
syn til formen, den kraftige hvide 
projektør, og i par af tilfældene er der 
også registreret en brummende eller 
hvæsende lyd. 

En af observationerne fandt sted 
fra en jolle på Mossø, hvor en lystfi¬ 
sker observerede et lignende objekt 
den 26.9.92 ved halv sekstiden om 
morgenen. 

Rapportcentralen fik en meget 
rystet 16-årig pige i telefonen tirsdag 
den 29.9.92, kl. 23.20. En halv time 
forinden havde hun og en ven set et 
objekt i lav højde med 4 skarpe hvi¬ 
de lys komme med stor fart hen over 
Galten, mens det udsendte en brum¬ 
mende lyd. Observatørerne havde 
ikke på forhånd læst om de andre 
observationer i avisen og var tydelig¬ 
vis meget påvirket af det sete. Heller 
ikke denne sag har det været muligt 
at komme til bunds i. 

Vi hører meget gerne fra læsere, 
der har set noget eller hørt om nogen, 
der har set noget som beskrevet. Det 
gælder specielt i området mellem 
Låsby, Galten, Sabro, Hørning, 
Skanderborg, Ry, GI. Rye og Laven. 

□ 

Rapportcentralen kontaktes på 
tlf. 86 80 13 15 



Haves: observationer 

Søges: rapportoptagere 

SUFOl afholder rapportoptagerkursus den 24.-25. april 1993 et sted 
i Århus-området. Stedet er ikke fastlagt endnu. 

Er du interesseret, så ring til Peter Nørgaard på: 86 80 13 15 



Naturlig forklaring 

Søndag den 4.10.92 var der telefonstorm på både Alarmcentralens 
og Rapportcentralens nummer. Andre ringede til politiet og FTK 
(Flyver Taktisk Kommando). Mange mennesker i området rundt om 
Brædstrup (postnummer 8740), vest for Horsens, så 4-5 lyskugler, 
der drønede rundt på skyerne og lignede store fuldmåner. Den første 
alarm kom kl. 19.25, og var fra Uldum. Knap var røret lagt på, før 
den næste var i røret fra Addit. Flere af observationerne begyndte 
omkring kl. 18.45. Farverne på lysene blev af alle beskrevet som 
hvid-gullige. 

Der gik dog ikke lang tid, f ørsagen var opklaret. Der var flere, der 
fandt den reelle forklaring på samme tid. En mandlig bilist, der var 
blevet forundret over synet, var kørt i retning af lysene og endte på 
parkeringspladsen foran Hotel Pejsegården i Brædstrup. Det varet 
bookingfirma, der som led i en reklameaktivitet havde stillet fem 
meget kraftige projektører op. De fejede hen over nattehimlen og 
kunne altså ses langt omkring. □ 

Peter Nørgaard 



UFOer til salg 

“UFO-Vision” bringer anmeldelser, omtaler og kommentarer til tidens 
aktuelle bøger om ufoer og beslægtede emner. Årbogen er rigt illustreret! 
UFO-Vision 1987 er udsolgt! 

UFO-Vision 1988, 48 sider, kr. 78,00 

UFO-Vision 1989, 60 sider, kr. 78,00 

UFO-Vision 1990-91, 36 sider, kr. 78,00 

Bronislaw Rzepecki: UFOer over Polen 

Dette er den første bog om ufologien i Polen med beretninger om nær¬ 
observationer, nedstyrtninger, fysiske påvirkninger og andre opsigtsvæk¬ 
kende emner. To bind på i alt 84 sider og illustreret. Kr. 86,00 

Åge Skjelborg: På sporet af ufonauten 

Skjelborg er mag.art. i folkloristik og fremlægger her sin opsigtsvækkende 
teori om, hvorfor der observeres ufonauter. 

Bogen er på 288 sider i pocketformat. Prisen er uhørt lav. Kun kr. 20,00 
Synspunkter - Tre ufo artikler 

Tre seriøse artikler med titlerne: UFOer og kuglelyn, Hvad kan man få ud af 
rapportmaterialet? Hvem ser UFOer? 60 sider, illustreret. Kr. 20,00 

Kim Møller Hansen: Fakta om...UFO 

En grundbog i ufologi med danske og udenlandske observationer, 
fotoanalyser og ufo-teorier. Solgt i over 3.000 eksemplarer! 

Bogen er på 48 sider og rigt illustreret. Kr. 62,00 

Bøgerne bestilles ved at indbetale det samlede beløb plus kr. 12,00 
(ekspedition/porto) på giro 9 11 77 25, SUFOl, Postbox 6, 2820 Gentofte. 

Husk at skrive på modtagerdelen, hvad der bestilles. 

Vi har mange flere salgsmaterialer - også billige årgange af UFO-Nyt! 

Få en komplet oversigt. Ring på tlf. 86 28 90 6l. 

Debat 



Dansk teori 
om korncirkler 


Debatten om korncirklernes op¬ 
ståen fortsætter. SUFOI har mod¬ 
taget følgende indlæg fra en af 
vores læsere: 

“Det er slået ned i mig, at i alle 
tilfælde man viser af korncirkler, har 
landmanden kort tid forinden været 
ude på kornmarken og har udført en 
arbejdsfunktion med sin traktor. Det 
ses tydeligt på de afsatte hjulspor fra 
traktoren. 

Dette forhold ses fx på billedet 
bragt på bagsiden af UFO-Nyt nr. 
1991/3. Jeg tror, at I i jeres fotoarkiv 
vil se de samme fællestræk: Der er 
traktorspor i de kornmarker, hvori 
cirklerne fremkommer. 

Jeg er ikke klar over, hvilken 
arbejdsfunktion landmanden har 
udført. Men man må vel gætte på en 
eller anden form for gødning. Gød¬ 
ningen vil så blive opløst og med 
vandet synke ned i jorden. Det kan 
vel være muligt, at denne kemikali¬ 
eopløsning på en eller anden måde 
kan danne en elektrisk strøm eller 
spændingsforhold, som under visse 
vejrforhold vil blive udlignet. Det 
har også undret mig, at der i områ¬ 
derne, hvori korncirklerne frem¬ 
kommer, bl.a. forekommer gravhøje 
og stensætninger sat i rundkreds 
eller i cirkler. 

Skulle jeg prøve at lave en “rekon¬ 
struktion” af en cirkel figur i en af de 
engelske kornmarker, må det for¬ 


løbe nogenlunde sådan: 

På marken ligger en stenafsæt¬ 
ning i en cirkelformation begravet. 
Stenene i cirkelformationen inde¬ 
holder metaller. Landmanden kører 
på marken med traktoren. Der bliver 
givet kunstgødning, og traktorkør¬ 
slen skaber vibrationer. Den opblød¬ 
te kemikalieblanding siver ned i jor¬ 
den og når ned til stenafsætningen 
(som er blevet elektrisk opladet). 

Under gunstige vejrforhold (nat- 
tedis, mosebryg) vil der være banet 
vej for en elektrisk feltudløsning 
over stedet for den begravede stenaf¬ 
sætning. Strømmen forplanter sig til 
overfladen og afspejler den begrave¬ 
de stenafsætning. 

Jeg vil mene, at denne teori er 
mere jordnær og fri for alt for megen 
mystik om fremkomsten af cirklerne 
i kornmarkerne. 

Med venlig hilsen 
Ole Ro hr Sørensen ” 

SUFOI svarer: 

Det er en interessant teori om korn¬ 
cirklerne, der her bliver fremlagt. 
Den er jo speciel ved, at den er rela¬ 
tiv nem at efterprøve. Man skal 
“blot” foretage udgravninger der, 
hvor korncirklerne forekommer. 
Underneden skulle man så gerne 
finde forskellige gamle stenafsæt¬ 
ninger. 

I praksis er det nok lidt sværere. 


Det kræver både kapital, tid og ikke 
mindst en tilladelse fra den i forve¬ 
jen hårdt prøvede landmand. Men vi 
lader gerne ideen gå videre til vores 
engelske kolleger. 

Teorien kommer med en delvis 
forklaring på korncirklerne. Der er 
dog et par forhold, som mangler 
nærmere redegørelse, inden teorien 
kan sandsynliggøres: 

• Hvordan bliver stenafsætningen 
elektrisk opladet? Vibrationer fra 
traktoren og kunstgødning er for 
modentlig ikke nok. 

• Hvordan kan den elektriske ud¬ 
ladning forårsage, at kornet bliver 
lagt ned? 

• Hvordan kan så regelmæssige 
figurer opstå, hvis baggrunden er 
stenafsætninger, der vel næppe er 
tilsvarende geometrisk perfekte? 

I øvrigt er der en anden mulig for¬ 
klaring på, hvorfor der meget tit 
observeres traktorspor i forbindelse 
med korncirklerne. De fleste sag¬ 
kyndige regner i dag med, at en 
meget stor del af korncirklerne er 
fupnumre. Det kunne jo tænkes, at 
fupmagerne simpelthen anvender 
traktorsporene til at komme ind i 
marken uden at efterlade sig nogle 
spor! 

Vi hører gerne vores læseres reak¬ 
tioner på disse teorier. □ 

Med venlig hilsen 
Per Andersen 


Den 11.-12. juli 1992 blev verdens 
første konkurrence i frembringelse 
af korncirkler a fholdt (med land¬ 
mandens tilladelse) ved West 
Wycombe i Buckinghamshire. Et 
3-mandshold, der kalder sig 
“Masters of the Cereal (Jniverse”, 
slog 11 andre hold i kampen om 
førsteprisen på 3.000 £. Konkur¬ 
rencen var sponsoreret af tidsskrif¬ 
tet “The Cereologist ”, “The Guar¬ 
dian ”, Koestler Foundation og det 
tyske blad “PM ” for at få mere at 
vide om, hvordan svindlere bærer 
sig ad med at lave cirklerne. 

(foto: Fortean Times 64) 

Kig på himlen 


Merkur kan ses tæt ved den østlige 
horisont, lige inden solen står op. 
Venus findes den 27. november 5 
grader syd for Månen. Endvidere 
kan Venus findes den 28. december, 
hvor den befinder sig 7 grader syd 
for Månen. 

Mars. Observationsforholdene for 
“Den røde Planet” bliver gradvist 
forbedret resten af året. Mars vil stå 
op tidligere og tidligere, og vil såle¬ 
des befinde sig mod syd omkring kl. 
0100 i tiden omkring jul. Resten af 
året vil Mars være at finde i stjerne¬ 
billedet Gemini (Tvillingerne). 
Jupiter. Observationsbetingelserne 


er dårlige, men man kan dog finde 
Jupiter mod syd i slutningen af 
december omkring kl. 0630. 

Saturn. Mod årets slutning vil der 
stadig være lidt over tre timer imel¬ 
lem solnedgang og Saturns ned¬ 
gang. Den 30. november vil Saturn 
således være at finde 5 grader syd 
for Månen - i stjernebilledet Capri- 
corn (Stenbukken). 

Uranus og Neptun “følges” faktisk 
ad. Uranus lyser med et svagt grøn¬ 
ligt lys, mens Neptun skinner med et 
8 gange svagere (blåligt) lys. Den 
27. november er Uranus at finde 3 
grader syd for Månen. 


Meteorer. Den 17. november er 
maxima for meteorsværmen Leoni- 
derne, og der vil være mulighed for 
at se op til 20 meteorer pr. time i ret¬ 
ning af stjernebilledet Leo (Løven). 

Den 13. december er maxima for 
meteorsværmen Geminiderne, hvor 
der kan ses omkring 55 meteorer pr. 
time i retning af stjernebilledet 
Gemini. 

Den 3-4. januar er maxima for 
meteorsværmen Quadrantiderne. 
Quadrantiderne udstråler fra et nu 
nedlagt stjernebillede, nemlig Kva¬ 
dranten. Her er mulighed for at se op 
til 100 meteorer pr. time. □ 



Astronomiprogram til din PC! 

Hvis du har en PC, har vi den helt rigtige disketteservice til dig! 

I SUFOIs disketteservice er der allerede udsendt to disketter med bl.a.: 

• Alle artiklerne fra UFO-Nyt nummer 3 og 4 

• Et astronomiprogram med planeter og tusindvis af stjerner 

• Et program til beregning af biorytmer 

• Alle ufo-indberetninger til SUFOI i 1991 og 1992 

Tegner du abonnement nu, får du disse to disketter samt en diskette før udsendelsen af hvert nummer af 
UFO-Nyt i 1993. Servicen forudsætter, at du har abonnement på UFO-Nyt, og den tilbyder dig en lang række 
ekstra fordele fire gange om året: 

• Du får alle artiklerne i UFO-Nyt på diskette, længe før bladet udkommer. 

• Du får ekstra artikler og information, som kun læsere med disketteservice får. 

• Du får observationsoversigter. 

• Du får ekstra "shareware" og "freeware" programmer om astronomi, rumfart og andre relevante 
områder. 

06 DET BEDSTE AF DET HELE ER PRISEN! 

Disketteservicen koster kun kr. 90,00 for hele 1993. 

Desuden får du gratis de to disketter, som er udsendt i 1992. 

Indbetal omgående beløbet og få de første disketter med posten. Herefter vil du modtage en diskette i god 
tid, før hvert nummer af UFO-Nyt udkommer. 

Du indbetaler beløbet, kr. 90,00, på giro 9 11 77 25 til SUFOI, Postboks 6,2820 Gentofte. 

Skriv venligst "Disketteservice" på modtagerdelen, samt hvilket disketteformat du anvender 
(fx 31/2", 1.44 Mb). 

Nye bøger & videoer 


AF 

LARS THOMAS 



Skidt og kanel 


Charles Berlitz’s: World of the 
Odd and the Awesome 
Charles Berlitz’s: World of the 
/ncredihle hut True 
Fawcett Crest 1991 & 1992. 

Charles Berlitz’s seneste to bøger 
kan vel nærmest kaldes kataloger 
over mystiske hændelser. Flere hun¬ 
drede ufosager, søslangehistorier, 
psykiske fænomener og alt muligt 
andet, følger hinanden i mere eller 
mindre tilfældig orden gennem 
bøgernes til sammen over 500 sider. 

Bøgerne kunne have været et 
imponerende stykke arbejde, men 
det er de desværre langtfra. De men¬ 
nesker, der lige siden Berlitz’s bøger 
om Bermuda Trekanten udkom, har 
været yderst skeptiske over for ham 
og hans forskellige påstande, har 
med disse bøger fået yderligere 
grund til at være skeptiske. Bøgerne 
er vildledende og fulde af fejl. 

Mange af de beskrevne tilfælde 
går igen i de to bøger. En enkelt sag 
står endda beskrevet to gange i den 
samme bog. Og sager, der for længst 
er opklaret/forklaret, præsenteres, 
som om de stadig er enorme myste¬ 
rier, der stadig sætter forskere grå 
hår i hovedet. 

Det største problem med bøgerne 


er dog, at de i vid udstrækning 
mangler kildeangivelser. I betragt¬ 
ning af, at bøgerne sælges på at 
indeholde “actual case histories” og 
“documented discoveries”, ville det 
vel kun være rimeligt, at give læse¬ 
ren en chance for at checke de man¬ 
ge fantastiske påstande, som Berlitz 
kommer med. 

Uanset om yndlingsemnet er ufo¬ 
er, søslanger, tankeoverføring eller 
noget helt fjerde, så spild ikke penge 
på disse to bøger. De fortjener at bli¬ 
ve glemt hurtigst muligt. 

Janet og Colin Bord: Life 
Beyond Planet Earth? Mans 
Contacts with Space People 
Graf ton 1992. 

Er der intelligent liv på andre plane¬ 
ter, og er det dette liv der aflægger 
besøg på jorden flyvende i ufoer? 
Dette er de to spørgsmål, som de 
engelske eksperter i uforklarlige 
fænomener, Janet og Colin Bord, 
forsøger at besvare i denne bog. 

Som altid, når ægteparret Bord 
har skrevet en bog, er den letlæst og 
spændende. Her beskrives de for¬ 
skellige forsøg, som menneskehe¬ 
den har gjort med hensyn til at kom¬ 
munikere med eventuelle intelligen¬ 
ser i verdensrummet, og der beskri¬ 


ves frem for alt de mange tilfælde af 
påstået kontakt mellem mennesker 
og væsener fra rummet. Både dem 
der har haft karakter af hyggeligt 
samvær, og dem der må karakterise¬ 
res som regulære bortførelser. 

Hvis man ikke tidligere har 
beskæftiget sig med dette emne, kan 
jeg vanskeligt forestille mig en bed¬ 
re bog at begynde med. Den er sag¬ 
lig og oplysende, og forsøger frem 
for alt ikke at sælge en bestemt teori 
om ufoer og liv i universet til læser¬ 
ne. I bogens sidste kapitel præsente¬ 
rer de to forfattere dog deres eget 
personlige syn på sagen. 

For rutinerede ufologer er bogen 
også af værdi, ikke mindst fordi for¬ 
fatterne først stiller et spørgsmål, 
som mange andre går meget let hen 
over: Er kontakt med andre intelli¬ 
genser overhovedet noget vi bør 
ønske os? 

Skal jeg endelig forsøge at finde 
fejl i denne bog, må jeg som zoolog 
nok indrømme, at jeg savner en gen¬ 
nemgang af de rent biologiske for¬ 
hold, der taler for og imod mulighe¬ 
den for at møde liv andre steder end 
her på Jorden. Liv eller ikke liv, ufo¬ 
er eller ej. Det er under alle omstæn¬ 
digheder en bog, der er et nærmere 
bekendtskab værd. □ 


Send hjernen på ferie 


En ny svensk video om ufoer har set 
dagens lys. Titlen er “Nårkontakt 
med UFO”, og Clas Svahn har 
udtalt, at det at se filmen er som at 
sende hjernen på ferie. 

Sensationelt kan producenterne, 
Tony Eckardt og Eva Olsson, præ¬ 
sentere et interview med en rum¬ 
mand, Edeecha (pseudonym). Nu 
mener Edeecha ikke selv, at han er 
rummand, men det forhindrer selv¬ 
følgelig ikke Eckardt og Olsson i at 
opfatte ham som sådan. Forståeligt 


nok ville Edeecha ikke medvirke på 
videoen, så seerne må nøjes med 
producenternes genfortælling. Da 
producenterne kontaktede UFO- 
Sverige for nogle tips, blev de gjort 
grundigt opmærksom på, at svenske 
kontaktpersoner som Sten Lindgren 
og Daniel Glanz ikke er ægte kon¬ 
taktpersoner. På trods af dette bliver 
disse kontaktpersoner fremstillet 
som sensationer i videoen. “De 
mennesker vi har truffet er helt tro¬ 
værdige, og vi har ingen grund til at 


tro, at de har opdigtet det hele,” siger 
Eva Olsson i indledningen af fil¬ 
men. 

Filmen blev vist i Stockholm, og 
efterhånden som mødet skred frem, 
lignede det mere og mere et vækkel¬ 
sesmøde. Det eneste, der manglede 
var, at nogen rejste sig op og råbte 
Halleluja! □ 

KILDE: 

UFO-Aktuellt, 1992, nr. 3. 

Per Andersen 

Skeptikergruppe 
i Danmark 


“Tiden er inde til en åben diskussi¬ 
on” udtaler astrofysikeren Ib Lund- 
gaard Rasmussen fra den nystartede 
organisation DASK, der forholder 
sig kritisk over for alle paranormale 
og New Age emner. 

Det kan SUFOI kun være enig i, 
og vi hilser den nye organisation vel¬ 
kommen. SUFOI er som nogen 
anden interesseret i, at der bliver 
kikket seriøst på alle de mange 
påstande om paranormale fænome¬ 
ner mv. Men vi håber, at DASK bed¬ 
re er i stand til at holde en saglig 
linie end sit amerikanske forbillede, 
CSICOR 

DASK står for Dansk Skeptiker 
Komite, og organisationen blev dan¬ 
net denne sommer af 12 skeptikere, 
angiveligt videnskabsfolk og trylle¬ 
kunstnere. Blandt disse er astrofysi¬ 
keren Ib Lundgaard og bibliotekar 
Jens Laigaard. Deres mål er at give 
modspil til de mange, som tror på alt 
det alternative. 

I en artikel i Berlingske Tidende i 
august træder gruppen frem og for¬ 
klarer om sit arbejde. En videnska¬ 
belig vinkel på tingene er den røde 
tråd, og man ønsker at mane troen til 
jorden på de såkaldte overnaturlige 
ting, der ikke kan bevises videnska¬ 
beligt. Når så også tryllekunstnere er 
med i gruppen, er det fordi, at netop 
disse er trænede til at gennemskue 
de illusioner, som også falske medi¬ 
er o.lign. benytter sig af. Et væsent¬ 
ligt motto for DASK er: 

1) Tvivl på alt 

2) Tvivl også på regel 1 

Personerne bag DASK er i færd 

med at udgive en guide til erkendel¬ 
sens grænseland, som bliver udgivet 
på Gyldendal med titlen “Er der 
mere mellem himmel ogjord?” 

Kontroversielt forbillede 


SUFOI håber, at den nye gruppe 
anlægger en saglig og seriøs syns¬ 
vinkel på emnerne. Men de første 
eksempler fra gruppen er ikke 


SKEPTICAL 

INQUIRÉR 


lovende for dette. Ib Lundgaard 
Rasmussen har udtalt, at astrologi 
ikke er naturvidenskab, men spå¬ 
domskunst baseret på vrangforestil¬ 
linger fra oldtiden tilsat lommefilo¬ 
sofiske betragtninger. Denne kon¬ 
klusion er han nået frem til gennem 
læsning af astrologiske bøger. 

Uanset om man deler Ib Lund¬ 
gaard Rasmussens opfattelse eller 
ej, må man stille spørgsmålstegn 
ved, med hvilken autoritet en astro¬ 
fysiker, der har læst nogle bøger om 
emnet, udtaler sig om astrologi. 

Dermed er DASK tilsyneladende i 
fuld fart på vej ind på samme spor 
som sit amerikanske forbillede, The 
Committee for the Scientific Invest- 
igation of Claims of the Paranormal 


(CSICOP). Denne gruppe giver ind¬ 
trykket af at være en videnskabelig 
gruppe, der undersøger påstande om 
det paranormale. Ingen af delene er 
desværre korrekte. 

En propaganda-maskine? 


CSICOP startede for 15 år siden og 
er i dag en af de mest betydende 
grupper i USA i debatten om det 
paranormale. Gruppens tidsskrift, 
Skeptical Inquirer (SI) har 35.000 
abonnenter i 62 lande. Nøglekræf¬ 
terne i gruppen er forretningsman¬ 
den Paul Kurtz, tryllekunstneren 
James Randi og forfatteren Martin 
Gardner. Selv om disse tre personer 
er kendte og er markante profiler, er 
ingen af dem videnskabsmænd. Fak¬ 
tisk er kun en enkelt person i besty¬ 
relsen videnskabsmand. 

Til gengæld er en række viden¬ 
skabsmænd tilknyttet som konsulen¬ 
ter, men de har ingen formel indfly- 



AF 

PER ANDERSEN 



Den amerikan¬ 
ske tryllekunst¬ 
ner James 
Randi er en af 
CSICOPs mest 
aktive folk og 
ikke bleg for at 
sige sin me¬ 
ning. Det har 
bl.a. medført , 
at han er blevet 
sagsøgt af Uri 
Geller for inju¬ 
rier. 

Kommentar 


delse. Formålet med at have disse 
videnskabelige konsulenter tilknyt¬ 
tet er at skabe respekt om CSICOP, 
således at befolkningen automatisk 
tror, at organisationen har videnska¬ 
belig autoritet til at udtale sig. 

Det reelle formål med organisati¬ 
onen er langt mere PR-orienteret 
end videnskabeligt. Det er et af CSI- 
COPs formål at sørge for, at medier 
i videst muligt omfang ikke bringer 
historier om det paranormale. Et 
medlem har udtalt, at bladet SI er “et 
propaganda blad...fundamentalt set 
et debatorgan som skal påvirke opi¬ 
nionsdannere”. Mere firkantet kan 
man sige, at organisationens hold¬ 
ning er at skabe en generel fjendtlig 
holdning over fordet paranormale. 

Den ikke-videnskabelige bag¬ 
grund for CSICOP kommer først og 
fremmest til udtryk i den gennem¬ 
gående holdning: Man ønsker at 
bekæmpe det paranormale med alle 
midler. McConnell skrev i 1987, at 
“jeg kan ikke lade være med at tro, 
at personerne, der kontrollerer CSI¬ 
COP, er ude på at bagvaske parapsy¬ 
kologi og parapsykologerne”. Soci¬ 
ologen Hans Sebald har beskrevet 
bidragydere til SI som “krigeriske 


propagandister”. 

Andre eksempler er, at man ikke i 
SI optager artikler fra modstandere, 
at man stort set ikke tager notits af 
videnskabelige tidsskrifter om det 
paranormale - og at man gør grin 
med alle sine modstandere! Den 
generelt nedladende holdning over 
for anderledes tænkende kommer 
bl.a. til udtryk i karikaturtegninger 
af modstandere i SI - noget man 
aldrig vil finde i videnskabelige 
tidsskrifter. 

Ingen forskning 


Det er heller ikke korrekt, at CSI¬ 
COP udfører videnskabelig forsk¬ 
ning om det paranormale. Det gjor¬ 
de man ganske vist i begyndelsen af 
gruppens karriere, hvor man bl.a. 
arbejdede med forsøg om astrologi. 
Man stødte imidlertid ind i det pro¬ 
blem, at de indsamlede data pludse¬ 
lig viste, at Mars syntes at have stor 
indflydelse på sportslige evner! 
Sagen blev dysset ned, og en af 
undersøgerne, Dennis Rawlins, blev 
tvunget ud af CSICOP 
Siden har CSICOP ikke foretaget 
egne videnskabelige undersøgelser. 


Man er nået til den konklusion, at 
CSICOP vil være alt for sårbar, hvis 
man skal stå til regnskab for viden¬ 
skabelig forsøg (så hellere kritisere 
andres forsøg). 

SUFOI ønsker bestemt at støtte en 
seriøs og videnskabelig udforskning 
af det paranormale, herunder selv¬ 
følgelig specielt ufofænomenerne. 
Men skal vi opfatte CSICOP - og i 
Danmark DASK - som seriøse, må 
de være underlagt de samme krav til 
seriøsitet og saglighed, som de så 
gerne vil have, at alle andre skal leve 
op til. 

Indtil CSICOP/DASK kan de¬ 
monstrere en sådan saglighed, må 
SUFOI råde alle til at følge følgende 
simple regler - lettere omskrevet fra 
DASK: 

1) Tvivl på alt 

2) Tvivl specielt på udtalelser fra 

DASK □ 

KILDER: 

Berlingske Tidende, 17. august 
1992 

George P. Hansen: CSICOP and the 
Skeptics: An OverView. The Journal 
of the American Society for Psychi- 
cal Research, Vol. 86, Januar 1992 


Gordon 
Faulkner , 
23 år, tog 
svindelfotos 


Warminster 
ufo afsløret 

Nogle mindes måske det store postyr, der i 60erne var om det 
store antal observationer i den lille engelske by Warminster 
i Wiltshire. Observationerne blev især kendte, da en lokal 
journalist, Arthur Shuttlewood, udgav en række bøger om 
ufobølgen. 

Nu viser det sig, at det første foto af “Warminster ufoet” taget den 29. august 1965 er et fupnummer. Gord¬ 
on Faulkner, der tog fotoet, indgik i en sammensværgelse, der stod 
bag forfalskningen. Selve ufoet blev fremstillet af bl.a. kapsler og 
blev kastet op i luften foran kameraet. 

Bl.a. Arthur Shuttlewood’s søn vidste, at det var et fupnummer, og 
man spekulerer på, om Arthur Shuttlewood faktisk også selv vidste 
det. I hvert fald har det fået de engelske ufologer til at tænke på, hvor 
mange af Warminster-historierne der bare er opfundet på egnens 
værtshuse. □ 

KILDE: 

UFO-Aktuellt, 1992, nr. 3 . UFO Times, spring 1992 
Northern UFO News, 153 
Per Andersen 

Født under stjernerne 


Kun 3 måneder gammel fik Bo 
Nielsen sin første indsigt i stjer¬ 
nernes fascinerende mangfoldig¬ 
hed, da hans far tog ham med op 
på dækket af det skib, han var 
skibsfører på. Bo blev fascineret 
af både astronomien, deraf ufoer¬ 
ne, og det frie liv på de syv ver¬ 
denshave. 

Inden repræsentantskabsmødet i 
september havde næstformand 
Flemming Rasmussen, Århus, med¬ 
delt at han ville trække sig fra ledel¬ 
sen. (Der var genvalg til formand 
Peter Nørgaard og næstformand Per 
Andersen). Den ledige plads i besty¬ 
relsen varetages fremover af Bo 
Nielsen, fra Kolt ved Hasselager. 
Her tegnes et miniportræt af den nye 
næstformand, der i forvejen er leder 
af SUFOls Alarmcentral. 

Klokken er lidt over 4. Det er nat¬ 
ten mellem torsdag og fredag. Vejret 
er lidt diset, og forude venter Århus 
havn. Vi befinder os på kommando¬ 
broen på den ene af Danmarks mest 
omtalte passagerfærger. Ask. Ved 
radaren står Bo Møllerskov Nielsen. 
Han hjælper til med, at alle ombord 
kommer sikkert i havn på denne 
sejlads fra Kalundborg til Jyllands 
største by. Byen hvor også en af 
SUFOls lokale ufogrupper trives. 

“Bo, du begyndte dit nuværende 
arbejde for SUFOI efter at have del¬ 
taget i et møde i Århus ufogruppe. 
Hvad fik dig egentlig til at møde 
op? ” 

“Jeg så en annonce i UFO-Nyt, hvor 
der stod, at interesserede kunne 
møde op. Det gjorde jeg så, og det 
har vist sig at være en god investe¬ 
ring i en spændende beskæftigelse. 
Det er en behagelig blanding af sam¬ 
vær med andre ufointeresserede og 
mødet med personer, der har haft 
forskellige oplevelser. 

“Hvordan begyndte din ufointer¬ 
esse? ” 

“Jeg fik engang en astronomibog i 
fødselsdagsgave, og min far var me¬ 
get interesseret i astronomi. I 1968 
tog min far mig med til et ufofore¬ 
drag i Kolding, hvor vi boede den¬ 
gang. Da jeg begyndte at gå med 
aviser, fik jeg råd til selv at holde 
UFO-Nyt. I 79/80 kom jeg i kontakt 
med SUFOls Oversættelsesafde¬ 
ling, som i øvrigt bestyredes af 


Flemming Rasmussen. I en kort 
periode oversatte jeg tekster fra 
engelsk. Mens jeg gik på navigati¬ 
onsskole i Svendborg, deltog jeg i 
møder i den lokale gruppe, der var 
ledet af Frank Lerbæk. 

“Hvem er du ellers? ” 

“Ja, jeg betragter mig som ufolog, 
mens ellers er jeg 33 år og altså 
uddannet skibsfører. Forinden var 
min interesse for sprog blevet vakt 
via et ophold på Europahøjskolen på 
Møn. Det medførte et job som bud 
for de danske ansatte ved Europa¬ 
parlamentet i 1976. Derefter stod jeg 
til søs efterfulgt af 3 år på navigati¬ 
onsskole og havde ansættelse hos 
AP Møller i 5 år som styrmand. Jeg 
har taget uddannelsen som edb-assi- 
stent mens jeg i en periode arbej¬ 
dede i Jydsk Telefons edbafdeling. I 
foråret fik jeg lyst til at se rigtig 
vand igen, og sejler nu som naviga¬ 
tør og styrmand for DSB på færgen 
Ask.” 

“Jeg ved, at du selv har haft en 
ufoobservation. Fortæl lidt om 
den? ” 

“Det var i 1984. Vi befinder os ca. 2 
timers sejlads fra Gibraltar på vej 
ind i Middelhavet mod Suezkanalen. 
Klokken er ca. 20.45. Himlen er klar 
og oplyses af stjernerne. Vi er 4 
mand på broen, da udkigsmanden 
råber ‘Se den sky der oppe’. Vi ret- 
ter blikket mod det angivne punkt, 
hvorfra der kommer er meget kraf¬ 
tigt lys. 

Et objekt kommer til syne med et 
lys, der peger i en vinkel på 45 gra¬ 
der skråt nedefter. Selve objektet er 
meget klart hvidt med lidt gult. Det 
kommer om styrbord, bevæger sig 
parallelt med skibet, drejer ind over 
skibets kurs, og slår en halvcirkel, 
før det begynder at gå nedad. Lyset 
bliver mere gulligt. 

Objektet er stadig et stykke væk, 
går nu ned mod havoverfladen. Det 
fremadgående lys slukkes, og et lys 
tændes pludseligt nede under objek¬ 
tet. Det spejler sig i vandet. Objektet 
står der i ca. 20 sekunder. Jeg betrag¬ 
ter det gennem en kikkert. Det er 
svært at se detaljer. Jeg går hen til 
radaren, hvor det kan ses. Det ser ud 
til at være ca. 5 km væk. Objektet 
hæver sig op og står stille igen. Lyset 
trækkes baglæns op i ryk. Det drejer 


og går ind foran skibet i en stejl bue, 
går højt op - meget hurtigt - over på 
bagbords side. Jeg har aldrig før set 
noget bevæge sig med en så enorm 
hastighed.” 

“Hvad tror du, det var? ” 

“Et ufo. Altså noget vi ikke ved hvad 
er, men det vil undre mig meget, 
hvis vi var de eneste levende intelli¬ 
gente væsener i universet. Vi har jo 
blot ikke det afgørende fysiske 
bevis.” 

“Du står ved roret på færgen Ask, 
men også for SUFOls Alarmcentral. 
Hvordan oplever du det? ” 

“Det er interessant. Der er brug for 
en bred viden bl.a. om meteorologi, 
astronomi, naturfænomener og rum¬ 
fart. Noget af det sjoveste er faktisk, 
når alarmtelefonen kimer flere gan¬ 
ge i træk, og der er et eller andet 
under opsejling - med flere henven¬ 
delser fra ufoobservatører på den 
ene linie og bl.a. FTK (Flyver Tak¬ 
tisk Kommando) på den anden.” 

“Vi kender jo SUFOls målsæt¬ 
ning. Hvad vil du gerne opnå, som 
leder af Alarmcentralen og næstfor¬ 
mand i SUFOI? ” 



“Jeg vil gøre mit til, at foreningen 
lever op til formålsparagrafferne, og 
at vi udvikler os i takt med viden¬ 
skabens nye landvindinger. Des¬ 
værre findes der jo ingen uddannel¬ 
se for ufologer, men vi skulle gerne 
have flere aktive rapportoptagere og 
kontaktpersoner rundt i landet.” 

“Hvad skulle Jorden ej'ter din 
meningsvare på en evt. henvendelse 
fra en ude njordisk civilisation? ” 
“Såfremt vi kan finde en kommuni¬ 
kationsmåde, bør vi vise, at vi er 
interesseret i en kontakt på fredelig 
basis. Det skulle gerne medføre en 
gensidig udveksling af oplysninger, 
til gavn for en fælles udvikling.” □ 
SUFOls Alarmcentral har num¬ 
meret 86 28 90 61 


Af PETER 
NØRGAARD 



Bo Nielsen, 
næstformand 
i SUFOI og 
leder af 
Alarmcentralen 

Afsløring 


AF FLEMMING 
RASMUSSEN 



Det er 
ganske vist 


Her i H.C. Andersens fædreland ved 
vi, at en lille fjer kan blive til fem 
høns. Men hvem tænker over, at det 
også er sket inden for ufologien. En 
af de personer, som det ofte er gået 
ud over, er den schweiziske psykoa¬ 
nalytiker Carl Gustav Jung. 

Senest har en Laurence Goldstein 
taget C.G. Jung i ed og skrevet i Los 
Angeles Times, at ufoerne er et 
resultat af efter-koldkrigs stress. 
Allerede her vil den opmærksomme 
læser gøre en pause og tænke over, 
om Laurence Goldstein ikke har 
misforstået et eller andet. Den kolde 
krig ophørte først for et par år siden, 
mens den moderne ufoæra startede i 
1947. Hvis Goldstein har ret i sin 
hypotese, hvad så med ufoerne både 
under den kolde krig og endnu tidli- 


Carl Gustav Jung, 1875- 

1961. Schweizisk psykoana¬ 
lytiker. Var oprindelig elev 
af Freud, men brød med ham 
omkring 1912. Jung udfor¬ 
mede sin egen teori, analy¬ 
tisk psykologi. Ifølge den er 
det ubevidste af såvel per¬ 
sonligt som kollektivt ind¬ 
hold: arketyper der kommer 
til udfoldelse i myter og reli¬ 
giøse forestillinger samt i 
drømme og visioner. Han 
skrev blandt andet bøgerne 
“Det Ubevidste”, 1961, og 
“Jeg’et Og Det Ubevidste”, 

1962. 



gere? Dengang var det bare mærke¬ 
lige spøgelsesraketter, spøgelsesfly 
og luftskibe, der krydsede luftrum¬ 
met. Var de et resultat efterkrigs 
stress, efterdepressions stress og 
førkrigs stress. 

Ifølge Goldstein mente Jung, at 
ufoerne var psykiske fænomener og 
ikke kosmiske rejsende. Goldstein 
er blot en af de mange, der udnytter 
Jungs autoritet til at bevise noget, 
de selv tror, men som Jung så abso¬ 
lut ikke gjorde. Men allerede midt i 
1950erne blev Jung misfortolket. 

En lille historie, som udvikler sig 


C.G. Jung er den eneste af det 20. 
århundredes store intellektuelle, 
som har skrevet en bog, hvor begre¬ 
bet flyvende tallerkener indgår i tit¬ 
len. Bogen hedder “Ein Moderner 
Mythus von Dingen die am Himmel 
gesehen Werden”, på engelsk 
“Flying Saucers: A Modern Myth of 
Things Seen in the Sky. 

Jung brugte en stor del af sin tid 
på at undersøge usædvanlige hænd¬ 
elser af alle slags. Han var da også 
interesseret i ufoer, længe før nogen 
fandt på at kalde dem for flyvende 
tallerkener eller uidentificerede fly¬ 
vende objekter. 

Da ufobegrebet dukkede op i 
1947 læste Jung alt, hvad han kunne 
få fat i om emnet. Det var derfor 
ganske naturligt, at mange journali¬ 
ster ville interviewe ham om det 
mystiske emne, flyvende tallerke¬ 
ner. 

Jung ville dog ikke lade sig inter¬ 
viewe, men tilbød at skrive to artik¬ 
ler, hvor han udtrykte sin mening 
om de flyvende tallerkener. Artikler¬ 
ne blev trykt i ugebladet Die Welt- 
woche, som udkom i Ziirich 9. juli 
1954. Og som altid, når Jung skrev 
om en sag, så han den fra begge 
sider. 

I den første artikel vekslede han 
mellem at kalde ufoerne for et psy¬ 


kologisk og et fysisk fænomen. Han 
brugte bemærkninger som: “Mulig¬ 
heden for at der er en psykologisk 
forklaring er illusorisk, da en stor 
del af observationerne peger i ret¬ 
ning af et fysisk fænomen.” For dog 
straks at tilføje: “På den anden side 
opfører objekterne sig som om, de er 
vægtløse, det gør fysiske genstande 
ikke.” 

Alligevel mente han, at de opførte 
sig som om, at de var under intelli¬ 
gent kontrol, men deres acceleration 
var alt for kraftig til, at et menneske 
kunne overleve den. 

De såkaldte videnskabelige eks¬ 
perters forklaringer havde han ikke 
meget til overs for. For eksempel 
mente han, at den kendte astronom 
og ufoskeptiker Donald Menzels 
refleksionsteori kun kunne være rig¬ 
tig, hvis alle de rapporter, der ikke 
passede med teorien, blev sorteret 
fra. 

Pressen ønskede, at Jung skulle se 
på ufoerne som rumskibe. Det gjor¬ 
de han i den anden artikel. På en 
genial måde lykkedes det endnu en 
gang for Jung, at se sagen fra begge 
sider. 

La’ gå videre, la’ gå videre 
kvidrede de 


Jung skrev de to artikler på tysk. Det 
var ikke nok for en verden, der ville 
vide mere om ufoer. Artiklerne gik 
videre. Det schweiziske ufotids¬ 
skrift “Courrier Interplanetaire” 
oversatte derfor artiklen til fransk. 
Så var den moden til at flyve ud i 
den store verden og over Den engel¬ 
ske Kanal. Her fangede det engelske 
ufotidsskrift “Flying Saucer Re- 
view”, FSR, den franske artikel og 
oversatte den til engelsk. 

Et eller andet kiksede i den engel¬ 
ske oversættelse. Jungs bemærknin¬ 
ger manglede, og artiklen i FSR var 
helt fejlagtig pro-ET. Ingen sam¬ 
menlignede den engelske artikel 

med den oprindelige på tysk. I stedet 
blev den gode historie fortalt videre. 

Langt borte ovre på den anden 
side af Atlanterhavet fangede “The 
A.P.R.O. Bulletin” historien. Dette 
ufotidsskrifts redaktører Jim og 
Coral Lorenzen syntes, at historien 
var så god, at de endelig måtte for¬ 
tælle den videre. Det gjorde de så i 
god tro. Den havde jo stået i “Flying 
Saucer Review”. 

Ufoorganisationen APRO havde 
dengang hovedkvarter i byen Ala- 
mogordo i New Mexico. Et andet 
sted i byen sad en journalist på 
nyhedsbureauet Associated Press, 
AP, en dag og kedede sig, for det var 
småt med nyhederne. 1 sin kedsom¬ 
hed læste han i The A.P.R.O. Bulle¬ 
tin. Her fandt han C. G. Jungs artikel, 
som han skrev om til en sensation. 

Han begyndte: “Dr. Carl Jung, 
schweizisk psykolog, siger, at de 
flyvende tallerkener, ufoer, er virke¬ 
lige og ser ud til at være under intel¬ 


ligent kontrol. De bliver fløjet af 
menneskelignende piloter.” 

Journalisten skrev intet om, at den 
artikel, som han havde historien fra, 
var fire år gammel og stammede fra 
en dårlig oversættelse. Her begik 
han en fejl ved ikke at henvende sig 
til primærkilden, Carl Gustav Jung. 

Historien røg ud på APs net, og 
alle aviser over hele Jorden fangede 
hurtigt historien. I New York Times 
fik den en to-spalter. Newsweek gik 
så vidt, at de bragte et interview med 
en officer fra flyvevåbenet, som 
ikke havde ret meget til overs for 
psykologer og måske Jung i særde¬ 
leshed. Han udtalte i hvert fald: “Jeg 
har altid mistænkt hjernevridere for 
at være skøre i bolden. Nu ved jeg, 
at de er det.” Jungs omdømme hav¬ 
de lidt ubodelig skade. 

Historien vender hjem 


Men som det så ofte går med den 


slags historier, vendte den hjem 
igen. Det var dog ikke som med den 
ene fjer, der blev til fem høns, for 
Jung genkendte trods alt sin historie. 

Da han læste artiklen i aviserne, 
kontaktede han Jim og Coral Loren¬ 
zen og bad dem om en kopi af den 
FSR artikel, som de havde brugt. 
Med den i hånden kontaktede han 
AP, som ikke selv havde taget initia¬ 
tiv til at kontakte ham. 

AP bragte en follow-up artikel og 
korrigerede, hvad de tidligere havde 
skrevet. Denne gang gik de dog i 
den modsatte grøft og citerede Jung 
for at have sagt, at de mennesker, 
som ser flyvende tallerkener, ønsker 
at se dem. AP skrev: “Mange af vore 
dages mennesker har behov for at 
have disse fantasier.” 

Jung fik en undskyldning af Jim 
og Coral Lorenzen, og betragtede 
derefter sagen som et hændeligt 
uheld. Han forblev medlem af 
APRO til sin død. -I 

Utroligt 


Denne kalv 
blev fundet i 
maj 1988 ved 
Greeley i Colo- 
rado y USA , og 
er et typisk 
eksempel på et 
amerikansk 
dyremishand¬ 
lingstilfælde. 


Dyremishand¬ 
linger i Sverige 

Også Sverige hjemsøges af dyre¬ 
mishandlinger, hvor køer og andre 
dyr bliver dræbt med snitsår og lig¬ 
nende. Siden 1988 har der været 
over 200 tilfælde, og ofte er der sket 
skade mod dyrenes kønsorganer. 
Tilfældene minder lidt om de ameri¬ 
kanske, og i visse ufokredse regnes 
ufoerne for de ansvarlige for disse 
dyremishandlinger. 

UFO-Sverige har talt med lederen 
af undersøgelserne af dyremishand¬ 
lingerne, Marie Rådén. Hun udtaler, 
at der hidtil er blevet forhørt 6 per¬ 
soner, mens 2 er blevet anholdt. Der 
har dog ikke været fældende bevis, 
så alle er blevet løsladt igen. 

Blandt de anholdte var en mand 
på 45 år, som var meget svær at få 
kontakt med. Han svarede stort set 
ikke på spørgsmål, men oplyste dog, 
at han ofte tog ud i markerne på 
ordre fra sin “leder”. Mens han sad 
der i marken, ventede han på ånder 
og hørte tit stemmer. Planeten skul¬ 
le renses, mente han, og hjemme 
havde han et billede af mennesker, 
der angreb og dræbte køer. På grund 
af manglende beviser blev han dog 
løsladt. 

Alt tyder dog på, at dyremishand¬ 
lingerne bliver udført af en række 
psykisk syge personer med seksuel¬ 
le problemer. □ 

KILDE: 

UFO-Aktuellt, 1992, nr. 3 
Per Andersen 


Ufoer på 
museum 

Nu er der taget initiativ til et ufo¬ 
museum i USA. Det skal naturligvis 
ligge i Roswell, hvor rygtet vil vide, 
at der i 1947 styrtede et ufo ned. 
Man har allerede samlet en del ef¬ 
fekter og leder nu efter egnede loka¬ 
ler. 

“The International UFO Museum 
and Research Center” håber på at 
kunne åbne allerede i 1993. For¬ 
mand for bestyrelsen er William 
Haut. Han var faktisk den presseof¬ 
ficer, som i 1947 udsendte telegram¬ 
met til verdenspressen, der gjorde 
alverden opmærksom på den mær¬ 
kelige hændelse i Roswell. □ 

KILDE: 

UFO-Aktuellt, 1992, nr. 3 
MUFON UFO Journal, April 1992 
/pa 


Ufo skød 

Challenger 

ned 

Den seneste skrøne fra den mexi¬ 
canske presse går ud på, at det var en 
laserstråle fra et rumskib, der var 
skyld i Challenger ulykken, hvor 7 
astronauter omkom. Strålen skulle 
have ramt brændstoftanken. 

Bevis? Jo, en amatørfotograf fik 
både rumskibet og laserstrålen med 
på en videofilm. Fotografen er ano¬ 
nym, men har henvendt sig til en vis 



ufolog “James Moore”, der angives 
som kilden til historien. □ 

KILDE: 

UFO-Aktuellt, 1992, nr. 3 
/pa 

Nyt russisk 
blad 

The Scientific-Research Centre 
(SRC) “AURA-Z” vil i marts 1993 
udsende det første nummer af tids¬ 
skriftet “AURA-Z”, som skal 
udkomme 4 gange årligt med 100 
sider i hvert nummer og omhandle 
ufologi og paranormale fænomener. 
Dertil kommer “AURA-Z DI¬ 
GEST”, som skal udkomme én gang 
årligt. Nærmere oplysninger om bla¬ 
det fås ved at skrive til: SRC 
“AURA-Z”, Russia, 117463 Mos- 
cow, Proezd Karamzina, 13/283. □ 

/kmh 



Ufo-partiet fik 
70.000 stemmer 

Ved det sidste valg i Japan lykkedes 
det for ufo-partiet at få ikke mindre 
end 70.000 stemmer, på trods af at 
partiets kun har 300 medlemmer. 
Mottoet for partiet er: “Ufoer kan 
forene verden”. I år regner man med 
at få mindst 100.000 stemmer. Ellers 
er det hara kiri-tid for mig, udtaler 
partiets formand, Tokuo Moriwaki. 

Partiets mål, hvis det lykkes at 
komme i Overhuset, er at omdanne 
byen Hakui til det “nye Dahima”, 
hvor intergalaktiske kulturer kan 
komme og introduceres til Jorden.□ 

KILDE: 

UFO-Aktuellt, 1992 nr. 3 
Far Eastern Economic Review 
(30.07.1992). 

/pa 

Skandinavisk UFO Information 
(SUFOI) 

Postboks 6, 2820 Gentofte 
Giro 9 11 77 25 
Tlf. 86 28 90 61 

Normal ekspeditionstid: Kl. 18-23. 

1) SUFOI er en forening, der har til formål at 
bidrage til forståelsen af ufofænomenerne 
ved indsamling og bearbejdning af kildema¬ 
teriale (observationsberetninger, forsøgsre¬ 
sultater, bøger m.m.), samt at udbrede kend¬ 
skabet til emnet ved publikationer, foredrag 
og anden udadvendt virksomhed. 

2) Det er SUFOIs opfattelse, at kildemateri¬ 
alet udgør et vigtigt grundlag for under¬ 
søgelser og oplysningsarbejde ud fra en se¬ 
riøs og kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse fore¬ 
taget af kompetente personer, ikke kan for¬ 
klares som værende et kendt, naturligt fæno¬ 
men. 

4) Da fænomenerne endnu er uopklarede, 
ønsker SUFOI ikke at fremhæve eller afvise 
nogen bestemt teori om deres art eller oprin¬ 
delse. 

SUFOI ledes af repræsentantskabet. 

Den daglige ledelse varetages af formanden 
og de to næstformænd. Repræsentantskabet 
består af 1 repræsentant fra hvert af de til 
enhver tid etablerede områder i Skandinavi¬ 
en og de nedsatte arbejdsudvalg. 

Peter Nørgaard (formand, rapportcentral, 
foredragsafdeling), Møllegade 7, 1 .tv., 

8600 Silkeborg. 86 80 13 15. 

Per Andersen (næstformand), 

Klingseyvej 28, 2720 Vanløse. 31 71 96 64. 
Bo Nielsen (næstformand, alarmcentral), 
Kunnerupvej 21, Kolt, 8361 Hasselager. 

86 28 38 71. 

Jørgen Bengtvig (arkivar). 

Galgebakken Skrænt 3-15A, 

2620 Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Bøger, Mariehøj 244, 

2990 Nivå. 42 24 42 19. 

Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Toke Haunstrup, Tollundvej 13, 

8600 Silkeborg. 86 85 11 85. 

Ole Henningsen, Duegård, Højrebyvej 59, 
4920 Søllested. 53 94 11 69. 

Finn W. Kalvik, Arm. Hansensvei 1 1, 
N-5030 Landås, Norge. 

Kontakt for UFO-NYTs læsere i Norge. 

05 28 01 26. 

Henrik Klinge Pedersen, 

Købmagergade 59, I., 1150 København K. 
Brian Møller, Aabenraavej 14, 

Kiskelund, 6340 Kruså. 74 67 04 54. 

Arne S. Petersen, Magleparken 54, 1 .tv., 
2750 Ballerup. 44 97 80 76. 

Flemming Rasmussen, Rugmarken 2, 

8520 Lystrup. 86 22 59 20. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


JUBILÆUMSFEST 


Her i 1992 fylder SUFOI 35 år, og det blev fejret den 
12. september med en stor jubilæums- og støttefest i 
Lindersvold, der er medborgerhuset i Vanløse. 

Alle SUFOIs medlemmer var inviteret, og det blev da også til 
et gensyn med en række af foreningens trofaste støtter. 
Festen blev en stor succes, som det forhåbentlig fremgår af 
billederne. Deltagerne var inviteret til en stor buffet, som 
SUFOIs kokke havde kreeret (dét kan SUFOIs repræsentant¬ 
skab altså også!). Desuden bød aftenen på mange festlige 
indslag. 

Rammerne i medborgerhuset var ideelle, og der blev udtrykt 
tilfredshed med arrangementet. 

Tak til alle der mødte op og dermed støttede SUFOIs arbejde 
- og tilmed fik en festlig aften. 

Per Andersen (tekst & fotos) 


Et udsnit af deltagerne ved SUFOIs jubilæumsfest den 
12. september 1992. 


Efter festmiddagen spillede jazzor- SUFOIs formand, Peter Mør¬ 

kestret On Location op ti! dans. gaard, var auktionarius over en 

lang række spændende emner. 
Gennem en ihærdig indsats fik 
Peter bragt budene op i pæne 
beløb, og festens overskud var 
dermed sikret. 


Officiel 

adresse 


Formål 


Daglig 

ledelse 


Øvrige repræ¬ 
sentantskab 














Nye UFO-beviser 
- og modbeviser 

Den 31. december 1978 filmede et australsk TV-hold om bord på et fly 
et mystisk lys, der foretog nogle højst usædvanlige bevægelser. Enkelt¬ 
billederne af denne film er nu blevet grundigt analyseret af to amerikan¬ 
ske forskere. De var ikke i stand til at give en forklaring på det mystiske 
billede, kendt som “&”-fotoet. 



Læs om deres analyser i SUFOIs nyeste udgivelse “Nye UFO-beviser - 
og modbeviser. I denne artikelsamling kan du også læse om MJ-12 sa¬ 
gen, ufologi i USA kontra Europa samt forbindelsen mellem ufoer og 
folklorevidenskab. Artikelsamlingen er redigeret af Flemming Rasmus¬ 
sen. 

“Nye UFO-beviser - og modbeviser” er på 60 sider i A5 format og illu¬ 
streret. 

Bestil bogen ved at indbetale kr. 86,00 + kr. 12,00 (porto/ekspedition) 
i alt kr. 98,00 på giro 9 11 7725, SUFOI, Postboks 6,2820 Gentofte. 







